_:n33cb27331b5e4c1ea0ec87af4a1cb4fbxb0
<http://schema.org/articleBody>
"Η Ευρωπαϊκή Ένωση άναψε το «πράσινο φως» για την επιβολή νέων κυρώσεων στη Ρωσία ως μέσο πίεσης για τη στάση της Μόσχας απέναντι στην ουκρανική κρίση. Ωστόσο, Οι Βρυξέλλες συμφώνησαν να δώσουν «μερικές ημέρες» περιθώριο πριν από την εφαρμογή των κυρώσεων ώστε να συνεχιστούν οι ειρηνευτικές προσπάθειες μεταξύ Μόσχας και Κιέβου για το αδιέξοδο στην ανατολική Ουκρανία. Όπως ανακοίνωσε ο πρόεδρος του Ευρωπαϊκού Συμβουλίου Χέρμαν φαν Ρομπάι: «Οι κυρώσεις θα τεθούν σε εφαρμογή (...) εντός των επόμενων ημερών. Έτσι θα υπάρξει χρόνος για την αποτίμηση της εφαρμογής της συμφωνίας εκεχειρίας (στην Ουκρανία) και του ειρηνευτικού σχεδίου». \n\nΣτην ανακοίνωσή του μετά την έκτακτη συνεδρίαση των πρεσβευτών των 28 χωρών-μελών της ΕΕ ο Ρομπάι προσθέτει: «Αναλόγως με την κατάσταση επί του πεδίου, η Ευρωπαϊκή Ένωση παραμένει έτοιμη να αναθεωρήσει τις συμφωνημένες κυρώσεις εν μέρει ή στο σύνολό τους». Στόχος των Βρυξελλών είναι να ενθαρρύνουν «την αλλαγή πορείας στις ενέργειες της Ρωσίας που αποσταθεροποιούν την ανατολική Ουκρανία». Το περιεχόμενο των νέων κυρώσεων παραμένει άγνωστο και θα αποκαλυφθεί όταν δημοσιευτούν στην Επίσημη Εφημερίδα της ΕΕ. Η διαδικασία αυτή ωστόσο εκτιμάται ότι δεν θα γίνει προτού να περάσουν αρκετές ημέρες.\n"
<https://www.athensvoice.gr/world/75928_i-ee-piezei-me-nees-kyroseis-ti-rosia>